Pokyny na vyplnenie prihlášky na Súbeh o subvencovanie prepravy žiakov stredných škôl na území AP Vojvodiny na rok 2023 a sprievodných tabuliek

1. Príloha 1 a príloha 1a sa týkajú celkových **nákladov na prepravu** žiakov cestovateľov stredných škôl na ročnej úrovni pri súčasných cenách podľa cestovnej vzdialenosti. Výpočet je založený na cenách mesačného žiackeho lístka. Ak na niektorých trasách neexistuje organizovaná preprava, výpočet prepravných nákladov na jednotlivé trasy zabezpečuje príslušný obecný/mestský úrad, čím sa určia celkové dopravné náklady. Počet žiakov zhrnutý v tabuľkách 1 a 1a by mal byť v súlade s počtom žiakov a zoznamom žiakov – prílohou č. 3 a v správe v položke č. 7.
2. V prihláške pod položkou 5 sa uvádza údaj, ktorý sa vzťahuje na **subvenciu**, ktorá sa požaduje od Pokrajinského sekretariátu vzdelávania, predpisov, správy a národnostných menšín – národnostných spoločenstiev, a v položke 6 je uvedené množstvo finančných prostriedkov, ktoré sa plánuje vyčleniť na **subvenciu** z **vlastných zdrojov j**ednotky miestnej samosprávy (nepočítajúc prostriedky od pokrajinského sekretariátu). Súčet údajov v bodoch 5 a 6 nesmie prekročiť sumu súčtu nevyhnutných finančných prostriedkov **na náklady na dopravu** žiakov cestovateľov stredných škôl uvedených v prílohách 1 a 1a.
3. V prílohe 3, ako aj vo výpočtoch by sa mali, v súlade s Pravidlami pre postup subvencovania prepravy žiakov stredných škôl v Autonómnej pokrajine Vojvodine (Úradný vestník APV č. 7/23) uvádzať len **žiaci, ktorí denne cestujú z miesta bývania do školy a späť.** Jednotky miestnej samosprávy, ktoré získavajú zoznamy žiakov od stredných škôl na území miestnej samosprávy, by ich mali aktualizovať tak, aby sa zobrazovali iba žiaci s bydliskom v území miestnej samosprávy (aby sa predišlo duplikácii určitého počtu žiakov). Zoznam žiakov cestovateľov sa pripravuje na školský rok 2022/2023 ako samostatná tabuľka **s jednotnou numeráciou poradového čísla** s povinným podpisom a pečiatkou príslušného orgánu jednotky miestnej samosprávy. Aby sa mohla spracovať prihláška rýchlejšie a efektívnejšie, vyplňte kompletne informácie pre všetkých žiakov v prílohe č. 3.

**Príloha č. 1 a Príloha č. 1a sa** musia zasielať aj elektronicky na túto e-mailovú adresu:

 varga.endre@vojvodina.gov.rs